[{"text_idx": "#000007", "text": "G\u0302is nun, la lau\u0306taksa kosto de la projekto estas 15 miliardoj da usonaj dolaroj. Tamen, la sumo probable atingos 21 miliardojn da usonaj dolaroj post kiam operaciaj kaj financaj kostoj estos aldonitaj."}, {"text_idx": "#000008", "text": "Erdog\u0306an insistas ke Istanbula Kanalo kontribuos al la ekonomio de Turkio [eo] kaj helpos redukti trafikon en la Bosporo [eo]."}, {"text_idx": "#000009", "text": "Lau\u0306 ministro pri transporto kaj infrastrukturo, Adil Karaismailog\u0306lu, la enspezoj de la kanalo ne kovros la lau\u0306taksajn kostojn g\u0302is c\u0302irkau\u0306 12 jaroj post la fino de la kanalo."}, {"text_idx": "#000014", "text": "La fervojo Baku-Tbilisi-Kars (BTK) finig\u0302is en 2017, kaj estas unu el la c\u0302efaj projektoj de la iniciato. Oni kalkulas ke antau\u0306 2034, BTK transportos tri milionojn da pasag\u0302eroj kaj 17 milionojn da tunoj de kargo jare."}, {"text_idx": "#000018", "text": "C\u0302ina prezidento, S\u0302ji G\u0302jinping (pinjine: Xi Jingping), \u201calvokis la du flankojn antau\u0306enigi sinergion inter la komuna konstruado de la Iniciato pri Zono kaj Vojo kaj la projekto de la Meza Koridoro de Turkio\u201d. Dume, turka ministro pri infrastrukturo kaj transporto, Adil Karaismailog\u0306lu, diris ke la Istanbula Kanalo estas integra parto de la Meza Koridoro, rimarkante ke \u201ckun la Istanbula Kanalo, nia Mezkoridora celo estos plifortigita\u201d."}, {"text_idx": "#000019", "text": "Komercaj rilatoj inter Turkio kaj C\u0302inio kreskis multe depost C\u0302inio alig\u0302is al la Monda Organizaj\u0302o pri Komerco [eo] la 11an de decembro 2001. Tiutempe, duflanka komerco estis malpli ol 2 miliardoj da usonaj dolaroj. Dum la venontaj 20 jaroj, la spezo atingis 26 miliardojn da dolaroj. Tamen, tio estas neegala rilato. Dum la eksportado de C\u0302inio al Turkio estas entute 23,041 miliardoj da dolaroj, la eksportado de Turkio al C\u0302inio sumas nur 2,865 miliardojn."}, {"text_idx": "#000021", "text": "C\u0302inio ankau\u0306 faris gravajn infrastrukturajn investojn en la lando. En 2015, c\u0302ina konsorcio [eo] akiris 65% de Kumport, la tria plej granda kontenerhaveno de Turkio, kontrau\u0306 940 milionoj da dolaroj. En januaro 2002, c\u0302ina konsorcio provis akiri 51% de la Tria Ponto de Istanbulo kontrau\u0306 688 milionoj da dolaroj. Tamen, fres\u0302aj raportoj sugestas ke la interkonsento ankorau\u0306 ne finig\u0302is. C\u0302i tiu disvolvig\u0302o povus detrui la c\u0302inajn BRI-rilatajn infrastrukturajn investojn en Turkio, precipe c\u0302ar la turka s\u0302tato pli kaj pli vidas la ponton kiel gravan parton de sia Iniciato pri Meza Koridoro."}, {"text_idx": "#000036", "text": "Juna kuiristo en Bakuo transformis sian apartamenton en restoracion"}, {"text_idx": "#000044", "text": "Bonvolu subteni nian gravan laboron"}]